**ΕΝΤΥΠΟ 8**

**ΚΑΤΑΣΤΑΣΗ ΠΙΣΤΟΠΟΙΗΤΙΚΩΝ ΑΝΑΔΟΧΟΥ**

1. Απόσπασμα Ποινικού Μητρώου ή, ελλείψει αυτού, ισότιμου εγγράφου που εκδίδεται από αρμόδια δικαστική ή διοικητική αρχή της χώρας εγκατάστασής του από το οποίο να προκύπτει ότι πληρούνται οι προϋποθέσεις συμμετοχής (α) του εδαφίου 6.2.1 του άρθρου 6 του Μέρους Α των Εγγράφων Διαγωνισμού. Το δικαιολογητικό αυτό θα πρέπει να έχει εκδοθεί το πολύ δύο μήνες πριν την υπογραφή της σύμβασης. Να υποβληθεί και για το προσωπικό που θα εργοδοτείται στο κυλικείο
2. Πρωτότυπο Πιστοποιητικό που εκδίδεται από αρμόδια αρχή της χώρας εγκατάστασής του από το οποίο να προκύπτει ότι πληρούνται οι προϋποθέσεις συμμετοχής (β) του εδαφίου 6.2.1 του άρθρου 6 του Μέρους Α των Εγγράφων Διαγωνισμού.

Αρμόδια αρχή στη Κυπριακή Δημοκρατία για την έκδοση των σχετικών πιστοποιητικών είναι:

* Τμήμα Φορολογίας [(Έντυπο Τ.Φ. 2004) 2015]
* Τμήμα Κοινωνικών Ασφαλίσεων (για τους εργοδότες Έντυπο αρ. Υ.Κ.Α. 2-022 και για αυτοτελώς εργαζομένους το Έντυπο Υ.Κ.Α. 2-023)

Σε περίπτωση Κοινοπραξίας τα πιο πάνω υποβάλλονται για κάθε ένα συμμετέχοντα στην κοινοπραξία σύμφωνα με το εδάφιο 2 της παραγράφου 8.2.1 του Τόμου Α των Εγγράφων Διαγωνισμού.

Σε περίπτωση που το οικείο κράτος δεν εκδίδει τα πιο πάνω πιστοποιητικά τότε αυτά μπορούν να αντικατασταθούν από ένορκη βεβαίωση του Αναδόχου, στα δε κράτη όπου δεν προβλέπεται ένορκη βεβαίωση, από υπεύθυνη δήλωση ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας εγκατάστασής του.

1. Να προσκομίσουν, πριν την υπογραφή της Σύμβασης, πιστοποιητικό μη συμπερίληψης στο Αρχείο των καταδικασθέντων της Αστυνομίας που τηρείται δυνάμει των προνοιών του περί της Πρόληψης και της Καταπολέμησης της Σεξουαλικής Κακοποίησης, της Σεξουαλικής Εκμετάλλευσης Παιδιών και της Παιδικής Πορνογραφίας Νόμου του 2014 (Ν. 91(Ι)/2014) *.* Το δικαιολογητικό αυτό θα πρέπει να **έχει εκδοθεί το πολύ δύο μήνες πριν την υπογραφή της σύμβασης.** Να υποβληθεί και για το προσωπικό που θα εργοδοτείται στο κυλικείο.
2. Πρωτότυπο Πιστοποιητικό που εκδίδεται από το Τμήμα Κοινωνικών Ασφαλίσεων από το οποίο να προκύπτει ότι πληρούνται οι προϋποθέσεις συμμετοχής σχετικά με μη καταδίκη για αδήλωτη εργασία σύμφωνα με την παράγραφο 6.2.1 (ιβ) του Τόμου Α’ των Εγγράφων Διαγωνισμού.
3. Πρωτότυπο Πιστοποιητικό που εκδίδεται από το Τμήμα Εργασιακών Σχέσεων από το οποίο να προκύπτει ότι πληρούνται οι προϋποθέσεις συμμετοχής σχετικά με τη μη καταδίκη για παραβίαση του Διατάγματος και τον Κατώτατο Μισθό σύμφωνα με την παράγραφο 6.2.1 (ιγ) του Τόμου Α’ των Εγγράφων Διαγωνισμού.
4. Επίσημο Πιστοποιητικό Υγείας για Χειριστές Τροφίμων (Γ.Λ. 242). Αυτό θα πρέπει να έχει εκδοθεί το πολύ ένα μήνα πριν την υπογραφή της σύμβασης. Να υποβληθεί και για το προσωπικό που θα εργοδοτείται στο κυλικείο.
5. Επίσημο Ιατρικό Πιστοποιητικό (Γ.Λ. 234G) για μεταδοτικές ασθένειες. Αυτό θα πρέπει να έχει εκδοθεί το πολύ ένα μήνα πριν την υπογραφή της σύμβασης. Να υποβληθεί και για το προσωπικό που θα εργοδοτείται στο κυλικείο.
6. Ονομαστικό κατάλογο των ατόμων που θα εργάζονται στο κυλικείο.